《梧叶满阶慨然有作》
清代·陈曾寿

坐对梧桐小窗下，亭亭两树淩高檐。浓阴张夏已成就，飘阶黄叶纷遪𧽼。

我来此世竟何益，悠忽待死犹未甘。夜梦常在帝左右，荒远纣绝谁能探。

醒来凄酸馀惝恍，孰可与语舌若钳。万回神足殊可羡，犍连废体佛莫参。

孤注一掷铸大错，逝者地下应怀惭。朝看暮唏愧此树，弥天孤愤何由芟。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。